text: тәңірберген әміренов (15.06.1907, шығыс қазақстан облысы, абай ауданы, сарыжал ауылы 11.07.1985, семей қаласы)- ақын. ауыл мұғалімінен оқып, хат таныған. халық ауыз әдебиеті үлгілерін жинаушы. отан соғысы жылдары семейдің эстрадалық концерт бюросында қазақ труппасын басқарды. маясар жапаковпен, жолдыкей шәкір әбеновпен, қалихан алтынбаевпен айтысқан. "айтыстың" 3-томында (1996), "пернедегі термелер" (1965), "ленин деп халық жырлайды" (1969) жинақтарында басылды. "жұмбақ тас" (1967), "қанды қанжар" (1973), "жол мұраты" (1977), "өмір өткелдері" (1985) атты өлеңдер жинағы жарық көрген.